Nana & Park Sung Hoon Dalam Gambar Terbaru Drama Rom-Com INTO THE RING
KBS 2TV telah mendedahkan gambar terbaru drama romantik komedi Into the Ring lakonan Nana dan Park Sung Hoon. Into the Ring adalah drama rom-com dalam pejabat yang berkisarkan seorang wanita bernama Goo Se Ra (Nana) yang terlibat dalam permasalahan orang, mengambil aduan, menyelesaikan masalah dan mencari cinta di pejabat daerahnya. Park Sung Hoon memainkan peranan sebagai Seo Gong Myung, seorang pegawai awam yang selalu mengikut peraturan. Dalam gambar terbaru, ia memaparkan pertemuan diantara Goo Se Ra dan Seo Gong Myung. Seo Gong Myung memegang sesuatu ditangannya dan bertanya kepada Goo Se Ra, yang membalas pertanyaan dengan pandangan yang tajam. Drama Into the Ring akan memulakan tayangan pada 1 Julai setiap jam 9.30 malam waktu Korea Selatan.